Pogodbene stranke

**REPUBLIKA SLOVENIJA, MINISTRSTVO ZA KMETIJSTVO, GOZDARSTVO IN PREHRANO, Dunajska cesta 22, 1000 Ljubljana**, ki ga zastopa ministrica dr. Aleksandra Pivec

matična številka: 2399253000

davčna št.: 31162991

transakcijski račun: SI56 0110 0630 0109 972

(v nadaljevanju: naročnik)

**RS, MKGP, AGENCIJA REPUBLIKE SLOVENIJE ZA KMETIJSKE TRGE IN RAZVOJ PODEŽELJA, Dunajska 160, 1000 Ljubljana,** ki jo zastopa generalni direktor mag. Miran Mihelič

matična številka: 2178982000

davčna št.: SI25845837

(v nadaljevanju: izvajalec plačila)

ter

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(naziv in naslov ponudnika)

ki jo zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (funkcija, ime in priimek zakonitega zastopnika ponudnika)

matična številka: \_\_\_\_\_\_\_\_\_\_\_\_\_\_\_\_\_\_\_\_\_

ID za DDV: SI\_\_\_\_\_\_\_\_\_\_\_\_\_\_\_\_\_\_\_

transakcijski račun: SI56\_\_\_\_\_\_\_\_\_\_\_\_\_\_\_\_\_

(v nadaljevanju: izvajalec)

sklepajo naslednjo

## POGODBO št. \_\_\_\_\_\_\_\_\_\_\_\_\_\_\_

I. PRAVNA PODLAGA

1. člen

Pogodba se sklepa na podlagi izvedenega odprtega postopka oddaje javnega naročila v skladu s 40. členom Zakona o javnem naročanju (Uradni list RS št. 91/15 in 14/18; ZJN-3 za «Usposabljanje za potrebe izvajanja ukrepa Dobrobit živali iz Programa razvoja podeželja Republike Slovenije za obdobje 2014-2020, na področju govedoreje, za leto 2019- ponovljeni postopek«, ki je bil objavljen na Portalu javnih naročil dne \_\_\_\_\_\_\_\_, pod oznako \_\_\_\_\_\_\_\_\_\_ in v Dodatku k Uradnemu listu EU z dne \_\_\_\_\_\_\_\_\_\_, pod oznako \_\_\_\_\_\_\_\_ter na podlagi Odločitve o oddaji javnega naročila, št. 430-161/2019/, z dne \_\_\_\_\_\_\_\_\_.

Naročnik ima sredstva za izvedbo predmeta pogodbe predvidena v proračunu RS, v veljavnem NRP 2330-15-0010 - Ukrep prenos znanja in dejavnosti informiranja na proračunskih postavkah:

140021 Program razvoja podeželja 2014-2020 - EU, v višini 80%;

140022 Program razvoja podeželja 2014-2020 - slovenska udeležba, v višini 20%.

Sredstva bodo izplačana predvidoma v letu 2020, v skladu s sprejetim proračunom in z načrtovanimi odhodki v veljavnem NRP ter glede na proračunske zmožnosti sprejetih proračunov prihodnjih let.

Noben strošek, ki je nastal v zvezi s predmetom pogodbe, ne sme biti dvojno financiran iz kakršnih koli drugih evropskih in/ali nacionalnih sredstev. To pomeni, da se za iste stroške/izdatke ne sme dvakrat zahtevati povračilo, niti jih vključiti v več projektov in /ali uporabljati že odobreno sofinanciranje EU.

II. PREDMET POGODBE

 2. člen

Izvajalec se zavezuje, da bo za naročnika opravil »Usposabljanje za potrebe izvajanja ukrepa Dobrobit živali iz Programa razvoja podeželja Republike Slovenije za obdobje 2014-2020, na področju govedoreje, za leto 2019- ponovljeni postopek«, izvajalec plačila pa se zavezuje, da bo izvajalcu za opravljeno delo plačal dogovorjeni znesek.

Izvajalec se zavezuje, da bo storitev iz prejšnjega odstavka opravil v skladu s predračunom izvajalca z dne \_\_\_\_\_\_\_\_\_\_\_\_\_\_\_ in projektno nalogo Usposabljanje za potrebe izvajanja ukrepa Dobrobit živali iz Programa razvoja podeželja Republike Slovenije za obdobje 2014-2020, na področju govedoreje, za leto 2019, št. 430-161/2019 ter Programom usposabljanja, ki so sestavni del pogodbe.

Predmet pogodbe v skladu Uredbo (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L št. 347 z dne 20. 12. 2013 z vsemi spremembami) niso usposabljanja, ki so del javno veljavnih izobraževalnih programov poklicnega, srednjega in višjega strokovnega izobraževanja ter javno veljavnih študijskih programov ali so vsebine del storitev javnih služb ali financirane iz drugih javnih sredstev.

III. POGODBENA VREDNOST

3. člen

Pogodbena vrednost znaša do:

\_\_\_\_\_\_\_\_\_\_\_\_\_EUR brez DDV oziroma \_\_\_\_\_\_\_\_\_\_\_\_\_EUR z DDV (z besedo: \_\_\_\_\_\_\_\_\_\_\_\_\_EUR \_\_/100). DDV znaša v relativni vrednosti \_\_\_\_\_\_ % oz. v absolutni vrednosti \_\_\_\_\_\_\_\_\_\_\_\_\_EUR.

Cena na udeleženca usposabljanja, ki izhaja iz ponudbenega predračuna, z dne\_\_\_\_ je ves čas trajanja pogodbe fiksna in znaša…………..EUR brez DDV in …………..EUR z DDV.

Izvajalec plačila se zavezuje, da bo storitve po pogodbi plačal na podlagi dejanskega števila opravljenih storitev, tj. glede na število udeležencev, ki so zaključili usposabljanje.

IV. OBVEZNOSTI IZVAJALCA

4. člen

Pri izvedbi usposabljanj mora izvajalec zagotoviti, da:

* se vse udeležence usposabljanja pravočasno in na (krajevno) ustrezen način obvesti o datumu, uri in kraju usposabljanja z obrazcem »Vabilo« iz priloge razpisne dokumentacije;
* gradivo, ki ga udeleženci prejemajo na usposabljanjih vključuje vsebine navedene v projektni nalogi;
* je udeležba na usposabljanjih za udeležence brezplačna;
* usposabljanje poteka v slovenskem jeziku;
* usposabljanja izvedena v dopoldanskem in popoldanskem času;
* je udeležba na usposabljanju ustrezno evidentirana (priloga Lista prisotnosti).

Izvajalec se zavezuje, da bo:

* na svojih spletnih straneh najmanj štirinajst dni pred začetkom usposabljanj objavil terminski načrt usposabljanj in o tem obvestil naročnika ter izvajalca plačila;
* skupaj s terminskim načrtom usposabljanj naročniku posredoval v pregled in potrditev gradivo in predstavitev za udeležence usposabljanj;
* po končanem posameznem usposabljanju podatke o udeležencih na tem usposabljanju sproti oz. najkasneje do roka določenega v poglavju »Terminski načrt« vpisal v aplikacijo »Evidenca izobraževanja kmetijskih gospodarstev in podjetij«;
* vsakemu udeležencu usposabljanj izdal potrdilo o zaključenem usposabljanj;
* v aplikacijo »Anketa« vnesel izpolnjene ankete ter opravil analizo izpolnjenih anketnih listov udeležencev;
* usposabljanje izvedel strokovno in v skladu veljavnimi predpisi;
* del usposabljanj, ki se nanaša na veterinarsko stroko izvedel veterinar;
* pred morebitno zamenjavo člana projektne skupine predhodno pridobil soglasje naročnika;
* podatke, ki jih bo dobil od naročnika in izvajalca plačila varoval v skladu z zakonodajo, ki ureja varstvo podatkov;
* omogočil naročniku in izvajalcu plačila vpogled v potek usposabljanja in potrebne podatke;
* naročnika in izvajalca plačila pravočasno seznanil z vsemi potrebnimi informacijami v zvezi z izvedbo usposabljanja, vključno z morebitnimi spremembami, ki bi lahko imele za posledico spremembo pri izvedbi predmeta javnega naročila;
* označil vsa gradiva, predstavitve in svojo spletno stran v skladu s Pravilnikom o označevanju vira sofinanciranja iz Programa razvoja podeželja za obdobje 2014 – 2020;
* vso dokumentacijo v zvezi z izvedbo usposabljanj hranil še najmanj deset let od dneva zadnjega izplačila sredstev;
* pri izvedbi nadzora nad izvajanjem storitve, sodeloval z naročnikom, izvajalcem plačila, Evropsko Komisijo, Računskim sodiščem ter drugimi pristojnimi organi in pooblaščenimi osebami ter zagotovil vso potrebno dokumentacijo, pojasnila in druga zahtevana gradiva glede predmeta pogodbe;
* zagotovil dostopnost usposabljanj tudi za invalide, če bo to potrebno.

5. člen

Ugotovljene pomanjkljivosti v času izvajanja pogodbe je izvajalec dolžan odpraviti na svoj račun in v roku, dogovorjenim z izvajalcem plačila in naročnikom. Opravljeni pregled izvajalca ne odvezuje jamstva za strokovnost in kakovost opravljenih del, v skladu z veljavnimi predpisi in standardi in je odgovoren za vso nadaljnjo škodo, ki bi nastala zaradi njihovega neupoštevanja.

V. OBVEZNOSTI NAROČNIKA IN IZVAJALCA PLAČILA

6. člen

Naročnik se zavezuje, da bo:

* izvajalcu posredoval seznam upravičencev za zadevno usposabljanje;
* na podlagi vloge izvajalca, temu zagotovil dostop do aplikacij »Evidenca izobraževanja kmetijskih gospodarstev in podjetij« in »Anketa« ter mu dodelil pravice za uporabo te aplikacije;
* pregledal in odobril gradivo in predstavitve za udeležence usposabljanj pred začetkom izvajanja usposabljanja;
* gradivo in predstavitve, ki so predmet usposabljanj objavil na spletni strani programa razvoja podeželja;
* informacijo o izbranih izvajalcih usposabljanj objavil v skladu z zakonom, ki ureja javno naročanje, ter na spletnih straneh ministrstva ([www.program-podezelje.si](http://www.program-podezelje.si/)).

7. člen

Izvajalec plačila se zavezuje, da bo :

* izvajal upravne preglede in preglede na kraju samem ter izvrševal izplačila v skladu z [Delegirano uredbo Komisije (EU) št. 640/2014](http://www.program-podezelja.si/images/SPLETNA_STRAN_PRP_NOVA/1_PRP_2014-2020/1_3_Zakonodaja/1_3_1_EU_zakonodaja/Horizontalne_dolocbe/640_2014_delegirana_uredba-IAKS_kazni_RP_in_CC.pdf) z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta glede integriranega administrativnega in kontrolnega sistema, pogojev za zavrnitev ali ukinitev plačil in za upravne kazni, ki se uporabljajo za neposredna plačila, podporo za razvoj podeželja in navzkrižno skladnost z vsemi spremembami (v nadaljevanju: Uredba 640/2014/EU) in [Izvedbeno uredbo Komisije (EU) št. 809/2014](http://www.program-podezelja.si/images/SPLETNA_STRAN_PRP_NOVA/1_PRP_2014-2020/1_3_Zakonodaja/1_3_1_EU_zakonodaja/Horizontalne_dolocbe/809-2014_izvedbena_uredba_IAKS-razvoj_pode%C5%BEelja-CC.pdf) z dne 17. julija 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi z integriranim administrativnim in kontrolnim sistemom, ukrepi za razvoj podeželja in navzkrižno skladnostjo z vsemi spremembami (v nadaljevanju: Uredba 809/2014/EU);
* v primeru neizpolnjevanja obveznosti ali drugih zavez, določenih s pogodbo med izvajalcem in naročnikom ter izvajalcem plačila storitve, zmanjšal plačila ali jih ukinil v skladu s 35. členom Uredbe 640/2014/EU oziroma upravičenca izločil v skladu s petim in šestim odstavkom 35. člena Uredbe 640/2014/EU;
* podatke o prejetih sredstvih upravičencev objavil na spletni strani izvajalca plačila v skladu s 111., 112. in 113. členom Uredbe 1306/2013/EU Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (EC) No 814/2000, (ES) št. 1290/2005 in (ES) št. 485/2008 z vsemi spremembami (v nadaljevanju: Uredba 1306/2013/EU).

VI. PODIZVAJALCI

*(v primeru nastopa s podizvajalci, v nasprotnem primeru se ta člen črta)*

 8. člen

Izvajalec pri izvajanju te pogodbe nastopa s podizvajalci:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv, polni naslov, matična številka in davčna številka), in sicer bo navedeni podizvajalec izvajal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. /navesti dela, predmet in količina izvedenih del /, ki ga bo opravil v \_\_\_\_\_\_\_\_\_\_\_\_\_\_\_\_\_\_\_\_\_ /navesti kraj izvajanja del/, ki *zahteva/ne zahteva* neposredno plačilo.

Vrednost del znaša do \_\_\_\_\_\_\_\_\_\_\_\_\_ EUR brez DDV oz. \_\_\_\_\_\_\_\_\_\_\_\_\_ z DDV.

Izvajalec pooblašča izvajalca plačila za izvajanje neposrednih plačil podizvajalcu oziroma podizvajalcem, v skladu s predpisi o neposrednih plačilih podizvajalcu pri nastopanju izvajalca s podizvajalcem pri javnem naročanju, v primeru, če podizvajalec to zahteva, kot je določeno v prvem odstavku tega člena.

Za podizvajalce, ki v skladu s prvim odstavkom tega člena neposredno plačilo ne zahtevajo, mora izvajalec, najpozneje v 60 dneh od plačila končnega računa*,* izvajalcu plačila poslati svojo pisno izjavo in pisno izjavo podizvajalca, da je podizvajalec prejel plačilo za izvedena dela, neposredno povezano s predmetom pogodbe.

Izvajalec se zavezuje, da bo v primeru morebitne spremembe oddaje izvedbe naročila podizvajalcem pred spremembo oz. najkasneje v petih dneh po spremembi, o tem obvestil naročnika in mu posredoval:

* kontaktne podatke in zakonite zastopnike predlaganih novih podizvajalcev;
* izpolnjene ESPD teh podizvajalcev v skladu s 79. členom ZJN-3;
* predložiti zahtevo podizvajalca za neposredno plačilo, če podizvajalec to zahteva in soglasje novega podizvajalca o poravnavi njegove terjatve do glavnega izvajalca.

Naročnik lahko po preveriti novega podizvajalca, le-tega zavrne, če zanj obstajajo razlogi za izključitev ali če bi zamenjava podizvajalca oziroma vključitev novega podizvajalca lahko vplivala na nemoteno izvajanje ali dokončanje del in če novi podizvajalec ne izpolnjuje pogojev, ki so bili določeni v dokumentaciji v zvezi z oddajo javnega naročila. Naročnik bo izvajalca o morebitni zavrnitvi novega podizvajalca obvestil najpozneje v desetih dneh od prejema predloga.

Če naročnik ugotovi, da dela izvaja podizvajalec, s katerim ni seznanjen, lahko odstopi od pogodbe.

VII. POGODBENI ROKI

9. člen

Izvajalec se zavezuje, da bo vsa usposabljanja izvedel v obdobju od sklenitve pogodbe **do 25. 2. 2020** in vse udeležence vpisal v aplikacijo »Evidenca izobraževanja kmetijskih gospodarstev in podjetij« najkasneje **do 16. 3. 2020** ter predložil poročilo o izvedeni storitvi **najkasneje do 30. 4. 2020.**

Če izvajalec iz objektivnih razlogov ne more pravočasno izvršiti pogodbenih obveznosti, je o tem dolžan obvestiti naročnika takoj po nastanku teh razlogov in prositi za njegovo primerno podaljšanje. Podaljšanje pogodbenega roka je mogoče le pred njegovim potekom.

Naročnik odloči o podaljšanju pogodbenega roka glede na njegovo smiselnost. Če podaljšanje roka za naročnika nima več smisla, glede na predmet pogodbe, se pogodba razdre.

Če izvajalec krši s pogodbo dogovorjene obveznosti ali s pogodbo dogovorjene roke, lahko naročnik uveljavlja pogodbeno kazen.

V primeru kršitev pogodbenih obveznosti in sicer veljavnega prava, kot to ureja 35. člen Delegirane uredbe Komisije (EU) št. 640/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta glede integriranega administrativnega in kontrolnega sistema, pogojev za zavrnitev ali ukinitev plačil in za upravne kazni, ki se uporabljajo za neposredna plačila, podporo za razvoj podeželja in navzkrižno skladnost, se uporabi znižanje po naslednji lestvici:

* če vrednost ugotovljenih neupravičenih stroškov znaša do vključno 5 % zahtevane vrednosti navedene v Poročilu o izvedeni storitvi, se plačilo zmanjša za ugotovljeno vrednost neupravičenih stroškov;
* če vrednost ugotovljenih neupravičenih stroškov znaša več kot 5% do vključno 10 % zahtevane vrednosti navedene v Poročilu o izvedeni storitvi, se plačilo zmanjša za ugotovljeno vrednost neupravičenih stroškov in hkrati za 1 % zahtevane vrednosti v Poročilu o izvedeni storitvi;
* če vrednost ugotovljenih neupravičenih stroškov znaša več kot 10% do vključno 20 % zahtevane vrednosti navedene v Poročilu o izvedeni storitvi, se plačilo zmanjša za ugotovljeno vrednost neupravičenih stroškov in hkrati za 5 % zahtevane vrednosti v Poročilu o izvedeni storitvi;
* če vrednost ugotovljenih neupravičenih stroškov znaša več kot 20% do vključno 50 % zahtevane vrednosti navedene v Poročilu o izvedeni storitvi, se plačilo zmanjša za ugotovljeno vrednost neupravičenih stroškov in hkrati za 10 % zahtevane vrednosti v Poročilu o izvedeni storitvi;
* če vrednost ugotovljenih neupravičenih stroškov znaša nad 50 % zahtevane vrednosti navedene v Poročilu o izvedeni storitvi, se plačilo zmanjša za ugotovljeno vrednost neupravičenih stroškov in hkrati za 30 % zahtevane vrednosti v Poročilu o izvedeni storitvi, vendar ne več kot celotna zahtevana vrednost.

V primeru kršitev s pogodbo dogovorjenih rokov izvajalec plača za vsak dan zamude pogodbeno kazen v višini 0,5 % pogodbene vrednosti brez DDV, vendar največ 20 % celotne pogodbene vrednosti brez DDV.

Naročnik in izvajalec se zavedata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode lahko naročnik uveljavlja po splošnih načelih odškodninske odgovornosti, neodvisno od uveljavljanja pogodbene kazni.

10. člen

V primeru zamude pogodbenega roka po krivdi naročnika, se rok za izvršitev pogodbenih del podaljša v sporazumu z izvajalcem in s pisnim aneksom k pogodbi.

 VIII. NAČIN PLAČILA

 11. člen

Izvajalec plačila bo opravljeno storitev plačal po zaključku izvedbe usposabljanj, glede na dejansko realizacijo storitve razvidno iz poročila o izvedeni storitvi.

Poročilo o izvedeni storitvi izvajalec posreduje izvajalcu plačila v potrditev.

Podlaga za izstavitev e-računa je s strani izvajalca plačila potrjeno poročilo o izvedeni storitvi.

Poročilo o izvedeni storitvi mora biti posredovano na obrazcu »Poročilo o opravljeni storitvi«, ki je priloga razpisni dokumentaciji.

Podlaga za izstavitev e- računa v višini odobrenega zneska, je s strani izvajalca plačila potrjeno poročilo o izvedeni storitvi za posamezni mejnik/obdobje. Poročilo o izvedeni storitvi izvajalec plačila potrdi najkasneje v 90 dneh od prejema popolnega poročila in potrditev elektronsko posreduje izvajalcu in naročniku.

12. člen

Izvajalec plačila se zavezuje na podlagi opravljenega pregleda potrditi ali zavrniti e-račun v celoti ali deloma.

13. člen

Rok plačila je 30. (trideseti) dan po uradnem prejemu pravilno izstavljenega e-računa. E-račun izvajalec izstavi naročniku.

14. člen

*(v primeru nastopa s podizvajalci, v nasprotnem primeru se ta člen črta)*

Izvajalec mora računu obvezno priložiti tudi predhodno potrjene račune podizvajalcev, ki so opravljali dela po pogodbi in ti zahtevajo neposredno plačilo*.*

 15. člen

Izvajalec plačila bo znesek pravilno izstavljenega e-računa nakazal na transakcijski račun št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pri \_\_\_\_\_\_\_\_\_\_\_\_\_\_\_\_\_\_.

Izvajalec plačila bo podizvajalcu /navesti ime podizvajalca/ znesek pravilno izstavljenega e-računa, ki ga bo predhodno potrdil izvajalec, nakazal na transakcijski račun št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pri \_\_\_\_\_\_\_\_\_\_\_\_\_\_\_\_\_\_.

IX. SKRBNIKI POGODBE

16. člen

Skrbnik pogodbe na strani naročnika je g. Viljem Mar.

Skrbnik pogodbe na strani izvajalca plačila je ga. Lidija Šipek.

Skrbnik pogodbe na strani izvajalca je g./ga.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Skrbnik pogodbe zastopa pogodbeno stranko v vseh vprašanjih, ki se nanašajo na izvajanje njegovih nalog po pogodbi.

X. VELJAVNOST IN PRENEHANJE POGODBE

17. člen

Veljavnost pogodbe preneha:

- s potekom časa, za katerega je sklenjena;

- s pisnim sporazumom;

- če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek;

- s pisnim odstopom.

Naročnik lahko odstopi od pogodbe v primerih, če:

- izvajalec v primeru zamude tudi v podaljšanem roku ne izpolni obveznosti;

- se javno naročilo bistveno spremeni, kar terja nov postopek javnega naročanja;

- je bil izvajalec v času oddaje javnega naročila v enem od položajev, zaradi katerega bi ga naročnik moral izločiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;

- se zaradi hudih kršitev obveznosti iz Pogodbe o Evropski uniji (PEU), Pogodbe o delovanju Evropske unije (PDEU) in ZJN-3, ki jih po postopku v skladu z 258. členom PDEU ugotovi Sodišče Evropske Unije, javno naročilo ne bi smelo oddati izvajalcu;

- izvajalec sicer krši določila pogodbe.

XI. ZAVAROVANJE POGODBENIH OBVEZNOSTI

17. člen

Izvajalec mora v roku 10 delovnih dni po sklenitvi pogodbe predložiti izvajalcu plačilo zavarovanja za dobro izvedbo pogodbenih obveznosti v vrednosti \_\_\_\_\_\_\_\_\_\_\_\_ (5% pogodbene vrednosti z DDV), ki mora veljati do vključno 31. 8. 2020.

Zavarovanje za dobro izvedbo pogodbenih obveznosti je unovčljivo na prvi poziv plačnika brez ugovora in sicer v naslednjih primerih:

- če izvajalec obveznosti po pogodbi ne izpolnjuje oz. jih ne izpolnjuje v dogovorjenem obsegu, kvaliteti in rokih, dogovorjenih s pogodbo;

- če izvajalec iz neupravičenih razlogov odstopi od pogodbe;

- če naročnik iz razlogov na strani izvajalca odstopi od pogodbe.

Uveljavljanje zavarovanja za dobro izvedbo pogodbenih obveznosti ne izključuje siceršnje odškodninske odgovornosti izvajalca.

Predložitev zavarovanja za dobro izvedbo pogodbenih obveznosti je pogoj za veljavnost pogodbe

XI. PROTIKORUPCIJSKA KLAVZULA

18. člen

Pogodba, pri kateri kdo v imenu ali na račun druge pogodbene stranke, naročniku, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev je naročniku, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika, organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

XII. VAROVANJE IN ZAŠČITA OSEBNIH PODATKOV

19. člen

Izvajalec se zaveda, da bo pri opravljanju storitev iz te pogodbe dobil dostop do osebnih, poslovnih in drugih varovanih podatkov, katerih uporaba je zakonsko regulirana in bi njihova zloraba ali malomarno ravnanje z njimi lahko povzročilo veliko materialno in moralno škodo naročniku. Izvajalec se zaveda, da pogodbena dela sestavljajo tudi delovni postopki, ki po svoji vsebini predstavljajo obdelavo osebnih podatkov v skladu z veljavnimi predpisi, ki urejajo varstvo osebnih podatkov, zaradi česar sta pogodbeni stranki zavezani k izvajanju določb veljavnih predpisov, ki urejajo pogodbeno obdelavo osebnih podatkov. Izvajalec se zavezuje, da bo vse podatke skrbno varoval in jih uporabljal izključno za izvajanje te pogodbe. Za varovanje podatkov v zvezi z opravljanjem storitev je izvajalec odškodninsko odgovoren, morebitna zloraba podatkov pa pomeni tudi kazensko odgovornost kršiteljev.

Upravljavec osebnih podatkov (naročnik in/ali izvajalec plačila) (v nadaljnjem besedilu: naročnik) pogodbenemu obdelovalcu (v nadaljnjem besedilu: izvajalec) z namenom izvajanja pogodbenih del omogoča vpoglede v osebne podatke zbirk podatkov, s katerimi upravlja, ter v zapise revizijskih sledi o obdelavi teh osebnih podatkov, če in kadar je to potrebno za izvedbo pogodbenih del. Za vsak vpogled mora izvajalec dobiti zahtevo ali odobritev s strani naročnika v primeru izvajanja podpore uporabnikom. Vse vpoglede in aktivnosti, ki so bile izvedene na zbirki, morajo izvajalci ustrezno dokumentirati z navedbo vzroka vpogleda in zapisnik opravljenih del predati naročniku.

Osebne podatke, ki jih vsebujejo zbirke podatkov, v katere v okviru pogodbenih del lahko vpogleda izvajalec bo izvajalcu posredoval naročnik.

Izključni namen vpogledov izvajalca v podatke zbirk osebnih podatkov, s katerimi upravlja naročnik, ter v revizijske sledi o obdelavi teh podatkov, je kakovostno izvajanje pogodbenih del.

Izvajalec se zavezuje, da bo z osebnimi podatki, ki so predmet pogodbenih del, ravnal v skladu z določili Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (v nadaljnjem besedilu: GDPR) in drugimi veljavnimi predpisi, ki urejajo varstvo osebnih podatkov in da osebnih podatkov ne bo uporabil za drugačen namen, kot je določen v tej pogodbi.

Izvajalec se zavezuje, da bo osebne podatke, ki jih bo zaradi izvedbe posameznih pogodbenih del shranil na svoji informacijski opremi, po prenehanju veljavnosti pogodbe nemudoma vrnil naročniku, iz svoje informacijske opreme pa nepovratno izbrisal.

Stranki se posebej dogovorita, da izvajalec ne bo spreminjal medija zapisa (vsi morebitni osebni in drugi občutljivi podatki bodo ostali v elektronski obliki), ter da bo prenos osebnih podatkov, ki bo preko telekomunikacijskih omrežij, zavarovan s kriptografijo in elektronskim podpisom. Prenos občutljivih osebnih podatkov preko telekomunikacijskih omrežij mora biti vedno posredovan z uporabo kriptografskih metod ali elektronskega podpisa tako, da je zagotovljena njihova nečitljivost oziroma neprepoznavnost med prenosom.

Izvajalec se zavezuje, da ne bo, razen v primeru določenih z zakonom, niti v času trajanja te pogodbe, niti v času po prenehanju te pogodbe, razkril katerikoli tretji fizični ali pravni osebi, osebne podatke do katerih je prišel pri izvajanju te pogodbe, kot tudi poslovnih ali drugih varovanih podatkov ali kakršne koli informacije, povezane z organizacijo, poslovanjem, financami, posli ali transakcijami naročnika. Prav tako izvajalec osebnih podatkov ne bo prenašal v tretjo državo ali mednarodno organizacijo skladno z a točko tretjega odstavka 28. člena GDPR.

Izvajalec se zavezuje, da bo v času do prenehanja in v času po prenehanju tega pogodbenega razmerja, razen v primerih določenih z zakonom, varoval kot zaupne tudi vse zadeve in informacije, ki so mu bile zaupane ali ki jih je pridobil v času trajanja pogodbenega razmerja in da teh informacij ne bo uporabil ali poskušal uporabiti na kakršenkoli način.

Prepovedi iz tega člena zavezujejo časovno neomejeno.

Izvajalec se zavezuje, da bo naročnika nemudoma obvestil, v kolikor bo tretja oseba na podlagi zakonskih določb zahtevala razkritje kateregakoli izmed podatkov iz prvega odstavka tega člena oziroma drugih podatkov, ki jih je naročnik opredelil kot varovane podatke.

Izvajalec se zavezuje, da bo vsako spremembo zaposlenih na projektu, ki imajo dostop do podatkov naročnika, javil naročniku in sicer: začetek odpovednega roka, konec odpovednega roka, premestitev na druge projekte in druge spremembe statusov oseb na projektu.

Pogodbeni stranki se zavezujeta, da zagotavljata ustrezne postopke in ukrepe glede zavarovanja osebnih podatkov in varnosti obdelave, v skladu z veljavnimi predpisi, ki urejajo varstvo osebnih podatkov.

Izvajalec se zavezuje, da bo osebne podatke varoval v skladu z določbami GDPR in drugimi veljavnimi predpisi, ki urejajo varovanje osebnih podatkov in varovanje poslovne skrivnosti (v nadaljnjem besedilu: varovani podatki) ter v primeru kršitev o tem nemudoma obvestil naročnika in izvajalca plačila. Šteje se, da je izvajalec s podpisom pogodbe seznanjen z vsebino naslednjih notranjih predpisov naročnika:

* SIT\_020500\_026 - Navodilo o odnosu z dobavitelji in izvajalci, ki dostopajo do informacijskega sistema MKGP;
* SIT\_020500\_002 - Politika varovanja podatkov in informacij;
* Pravilnik o zavarovanju osebnih podatkov na Ministrstvu za kmetijstvo, gozdarstvo in prehrano.

Izvajalec se tudi zavezuje, da bo naročniku pomagal pri izpolnjevanju njegovih obveznosti glede zahtev za uresničevanje pravic posameznika, na katerega se nanašajo osebni podatki in mu dal na voljo vse informacije, ki so potrebne za dokazovanje izpolnjevanja obveznosti iz 28. člena GDPR. Prav tako se zavezuje, da bo nemudoma obvestil naročnika, če bo ta po njegovem mnenju kršil GDPR ali druge predpise EU oziroma nacionalne predpise s področja varstva osebnih podatkov.

Izvajalec se zavezuje, da bo vse svoje zaposlene, ki bodo izvajali pogodbena dela, seznanil z njihovimi dolžnostmi in odgovornostjo za izvajanje postopkov in ukrepov za zavarovanje varovanih podatkov, ki bodo predmet pogodbenih del.

Izvajalec mora upravičence obvestiti, da so informacije za posameznike, katerih osebne podatke bo obdeloval izvajalec plačila, skladno s 13. in 14. členom GDPR, objavljene na spletni strani Agencije za kmetijske trge in razvoj podeželja.

*V primeru izvedbe del s podizvajalci s katerimi soglaša naročnik, veljajo za podizvajalce enake obveznosti iz tega člena kot za izvajalca, kar uredita izvajalec in podizvajalec v pisni obliki.*

XIII. AVTORSKE PRAVICE IN PRAVICE INTELEKTUALNE LASTNINE

20. člen

Izvajalec jamči, da njegova izvedba te pogodbe ne krši intelektualnih ali drugih pravic tretjih oseb (vključno s patenti, licencami, poslovnimi skrivnostmi, avtorskimi pravicami, pravicami blagovne znamke, logotipov, industrijskega oblikovanja, ipd.).

Stranki sta soglasni, da je naročnik lastnik obstoječe kode (avtorskih del), ki jih predaja izvajalcu v nadgradnjo in vzdrževanje. Izvajalec (določila tega člena veljajo za vsakokrat izbranega izvajalca) ne sme uporabiti obstoječe kode v noben drug namen razen za namene izvajanja te pogodbe.

Z dnem plačila posameznih storitev postanejo vse materialne in druge avtorske pravice izvajalca, ki nastanejo v zvezi sto pogodbo, last naročnika in to izključno, v neomejenem obsegu in za ves čas njihovega trajanja (vključno s pravico dodelave, predelave, uporabe, objave, kopiranja in uporabe na poljubnem računalniku); razen moralne avtorske pravice, ki ostane avtorju.

Izvajalec je moralno in materialno odgovoren, da ni tretje fizične ali pravne osebe, ki bi si utegnila prisvajati pravico do avtorskega dela, ki je predmet stvaritve pri opravljanju dela v skladu sto pogodbo.

XIV. DRUGE DOLOČBE

21. člen

Vsa originalna dokumentacija, ki je rezultat izvajanja pogodbenih del, postane last naročnika, ki jo lahko uporablja za vse namene možnih aplikacij, ter mu pripada pravica do trajne in neomejene uporabe ob upoštevanju veljavnih določil Zakona o avtorskih in sorodnih pravicah.

22. člen

Pogodbene stranke se dogovorijo, da izvajalec ne bo prenesel svoje terjatve do izvajalca plačila iz naslova pogodbe na katero koli tretjo osebo.

 23. člen

Pogodba je sklenjena z dnem, ko jo podpišejo vse pogodbene stranke.

Pogodba je sklenjena za določen čas in sicer do izvedbe celotne storitve po pogodbi oziroma najdlje do 31. 8. 2020.

Vsaka pogodbena stranka lahko predlaga spremembe pogodbe, ki se dogovorijo in uredijo v obliki aneksa k pogodbi.

Če katerokoli od določil pogodbe je ali postane neveljavno, to ne vpliva na ostala določila pogodbe.

Neveljavno določilo se nadomesti z veljavnim, ki mora čim bolj ustrezati namenu, ki ga je želelo doseči neveljavno določilo.

24. člen

Glede vprašanj, ki jih pogodba ne ureja, se smiselno uporabljajo razpisna dokumentacija naročnika po javnem naročilu iz prvega člena pogodbe in ponudbena dokumentacija izvajalca z dne \_\_\_\_\_\_\_\_\_\_, na podlagi katere je bil izbran, določbe veljavnih predpisov, ki urejajo področje predmeta pogodbe in določila veljavnega Obligacijskega zakonika.

XV. REŠEVANJE SPOROV

25. člen

Pogodbene stranke bodo morebitne spore, nastale pri izvrševanju pogodbe, reševale sporazumno. Če do sporazumne rešitve spora ne bo prišlo, bo o sporu odločalo stvarno pristojno sodišče v Ljubljani.

 26. člen

Pogodba je sestavljena v šestih (6) enakih izvodih, od katerih ima vsak značaj izvirnika in od katerih vsaka pogodbena stranka prejme po dva (2) izvoda.

\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_ Ljubljana, dne \_\_\_\_\_\_\_\_\_\_\_\_\_\_\_\_\_

**Izvajalec: Naročnik:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ RS, MINISTRSTVO ZA KMETIJSTVO,

 GOZDARSTVO IN PREHRANO

 Dr. Aleksandra Pivec Ministrica

 Ljubljana, dne \_\_\_\_\_\_\_\_\_\_\_\_\_\_\_\_\_

**Izvajalec plačila:**

 RS, MKGP, AGENCIJA REPUBLIKE

 SLOVENIJE ZA KMETIJSKE TRGE

 IN RAZVOJ PODEŽELJA

 mag. Miran Mihelič

 Generalni direktor